KlibberKleeschenSchueberMaischenAllerHerrgottsNationalSprangKirmes

KlibberKleeschenSchueberMaischenAllerHerrgottsNationalSprangKirmes, dacks ofgekierzt als Klibberkleeschen,Rapport d'activité du Ministère de la culture 1998, Mäerz 1999, Säit 187 ass en Dokumentarfilm op Lëtzebuergesch vum Paul Scheuer, Georges Fautsch a Maisy Hausemer (AFO Film). En hat den 13. Januar 1987 Première am Kino Utopia.

 Ëm wat geet et am Film? 
De Film dokumentéiert déi verschidde Lëtzebuerger Bräich uechter d'Joer.

Erklärungen zum Filmtitel:
 "Klibber": an der Karwoch ginn d'Kanner klibberen, wëll keng Klacke lauden.
 "Kleeschen": de 6. Dezember bréngt de Kleeschen de Kanner Séissegkeeten a Spillsaachen. Am Film gëtt e Besuch vum Kleeschen an engem Altersheem gewisen.
 "Schueber": Enn August ass all Joer d'Schueberfouer (grouss Kiermes) an der Stad Lëtzebuerg.
 "Maischen": Ouschterméindeg ass an der Stad an zu Nouspelt d'Eemaischen op där Äerdewuer a Péckvillercher verkaaft ginn.
 "Aller:" Allerhellegen do geet bal all Lëtzebuerger op de Kierfecht well deen Dag d'Griewer geseent ginn.
 "Herrgotts": den 2. Februar ginn d'Kanner liichten a sangen dobäi ënner anerem d'Lidd Léiwer Herrgottsblieschen.
 "National": den 23. Juni ass de Lëtzebuerger Nationalfeierdag.
 "Sprang": Päischtdënschdeg ass zu Iechternach d'Sprangpressioun zu Éiere vum hellege Willibrord.
 "Kirmes": all Duerf huet seng Fester an dofir steet d'Wuert Kiermes.

Soss
De Film gouf vu 15.228 Leit am Kino gesinn."Le top 100 des productions et coproductions luxembourgeroises." op cna.public.lu, 12-06-2018.

Den CNA huet de Film 1998 als VHS-Kassett op de Maart bruecht, als Deel vun der Rei "Films Made in Luxembourg".

 Kuckt och 
 Lëscht vu lëtzebuergesche Filmer

Kategorie:Lëtzebuergesch Documentairen
Kategorie:Lëtzebuergesch Filmer
Kategorie:Filmer 1986
Kategorie:Filmer vum Paul Scheuer
Kategorie:Filmer vum Georges Fautsch
Kategorie:Filmer vun der Maisy Hausemer